Хафез
Присъдата й
сам видя ти
бе тежка…

Превод от персийски (фарси): Йордан Милев, 1969

chitanka.info

Присъдата й — сам видя ти — бе тежка и несправедлива.

Погази тя сърдечни клетви, надежди и слова лъжливи.

Но аз ръце издигнах: „Боже, прости й!“ В мен убила всичко,

тя ми отвърна като гълъб: „Не, тази жертва е фалшива…“

Настигна ме принуда чужда, къде сте, милосърдни хора!

Любимата ми няма милост към моята съдба трънлива.

Но чудо: как гори в обида неунизеният пред тебе —

и нека той пред нас изправи осанката си горделива.

За виното, благодаря ти! Гони оттука мухтасиба

и му кажи: „Такава чаша не знае и Джамшид щастливи.“

А ти, Хафез, в това изкуство на стиховете пръв ще бъдеш —

съперникът ти не умее да пее тъй красноречиво.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.